CELEX: 32021D0285
Language: fi
Date: 2021-02-22 00:00:00
Title: Neuvoston päätös (YUTP) 2021/285, annettu 22 päivänä helmikuuta 2021, Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta annetun päätöksen (YUTP) 2018/907 muuttamisesta

23.2.2021   
               
               
                  FI
               
               
                  Euroopan unionin virallinen lehti
               
               
                  L 62/51
               
            
         NEUVOSTON PÄÄTÖS (YUTP) 2021/285,
         annettu 22 päivänä helmikuuta 2021,
         Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta annetun päätöksen (YUTP) 2018/907 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 13 päivänä marraskuuta 2017 päätöksen (YUTP) 2017/2071 (1) Toivo KLAARin nimittämisestä Euroopan unionin erityisedustajaksi, jäljempänä ’erityisedustaja’, Etelä-Kaukasiaan ja Georgian kriisiä varten.
                  
               
                     (2)
                  
                  
                     Neuvosto hyväksyi 25 päivänä kesäkuuta 2018 päätöksen (YUTP) 2018/907 (2), jolla jatkettiin erityisedustajan toimeksiantoa ja jota on muutettu neuvoston päätöksellä (YUTP) 2020/254 (3). Erityisedustajan toimeksianto päättyy 28 päivänä helmikuuta 2021.
                  
               
                     (3)
                  
                  
                     Etelä-Kaukasiaan ja Georgian kriisiä varten nimitetyn erityisedustajan toimeksiantoa olisi jatkettava 12 kuukaudella, ja olisi vahvistettava uusi rahoitusohje 1 päivänä maaliskuuta 2021 alkavalle ja 28 päivänä helmikuuta 2022 päättyvälle kaudelle.
                  
               
                     (4)
                  
                  
                     Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määrättyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2018/907 seuraavasti:
            
                        1)
                     
                     
                        Korvataan 1 artikla seuraavasti:
                        
                           ”1 artikla
                           Euroopan unionin erityisedustaja
                           Jatketaan Toivo KLAARin toimeksiantoa Etelä-Kaukasiaan ja Georgian kriisiä varten nimitettynä Euroopan unionin erityisedustajana, jäljempänä ’erityisedustaja’, 28 päivään helmikuuta 2022. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.”
                        
                     
                  
                        2)
                     
                     
                        Korvataan 3 artikla seuraavasti:
                        
                           ”3 artikla
                           Toimeksianto
                           Näiden politiikan tavoitteiden saavuttamiseksi erityisedustajan toimeksiantona on
                           
                                       a)
                                    
                                    
                                       kehittää yhteyksiä alueen hallituksiin, parlamentteihin, muihin keskeisiin poliittisiin toimijoihin, oikeuslaitokseen ja kansalaisyhteiskuntaan;
                                    
                                 
                                       b)
                                    
                                    
                                       rohkaista alueen maita yhteistyöhön ja helpottaa sitä yhteistä etua koskevissa alueellisissa kysymyksissä, joita ovat muun ohessa yhteiset turvallisuusuhat sekä terrorismin, laittoman kaupan ja järjestäytyneen rikollisuuden torjunta; rohkaista ja helpottaa rajatylittävää ja rajojen yli ulottuvaa yhteistyötä kun se on mahdollista, jotta voidaan vastata paikallisiin tarpeisiin ja rakentaa luottamusta;
                                    
                                 
                                       c)
                                    
                                    
                                       osallistua konfliktien rauhanomaiseen ratkaisuun kansainvälisen oikeuden periaatteiden mukaisesti ja helpottaa tällaisen ratkaisun täytäntöönpanoa tiiviissä yhteistyössä Yhdistyneiden kansakuntien ja Etyjin kanssa sekä Minskin ryhmää ja sen puheenjohtajia tukien;
                                    
                                 
                                       d)
                                    
                                    
                                       Georgian kriisin osalta:
                                       
                                                   i)
                                                
                                                
                                                   olla mukana valmistelemassa 12 päivänä elokuuta 2008 tehdyn sopimuksen 6 kohdan nojalla järjestettäviä kansainvälisiä neuvotteluja, eli Geneven kansainvälisiä neuvotteluja, sekä sen 8 päivänä syyskuuta 2008 sovittuja täytäntöönpanotoimenpiteitä, jotka koskevat muun muassa alueen turvallisuuteen ja vakauteen liittyviä yksityiskohtia, kysymystä pakolaisista ja kotimaassaan siirtymään joutuneista henkilöistä kansainvälisesti tunnustettujen periaatteiden perusteella sekä muita osapuolten yhdessä päättämiä aiheita,
                                                
                                             
                                                   ii)
                                                
                                                
                                                   osallistua unionin kannan määrittämiseen ja esittää kyseinen kanta erityisedustajan tasolla i alakohdassa tarkoitetuissa neuvotteluissa, ja
                                                
                                             
                                                   iii)
                                                
                                                
                                                   helpottaa 12 päivänä elokuuta 2008 tehdyn sopimuksen ja sen 8 päivänä syyskuuta 2008 sovittujen täytäntöönpanotoimenpiteiden täytäntöönpanoa;
                                                
                                             
                                 
                                       e)
                                    
                                    
                                       helpottaa luottamusta lisäävien toimien kehittämistä ja toteuttamista koordinoiden jäsenvaltioiden asiantuntemuksen kanssa, kun sellaista on saatavilla ja kun se on tarkoituksenmukaista;
                                    
                                 
                                       f)
                                    
                                    
                                       helpottaa ja edistää yhteiskuntien osallistavia rauhanrakentamispyrkimyksiä, jotta voidaan katkaista konfliktit ja lujittaa rauhaa;
                                    
                                 
                                       g)
                                    
                                    
                                       avustaa tarvittaessa konfliktin mahdolliseen ratkaisuun liittyvien unionin toimien valmistelussa;
                                    
                                 
                                       h)
                                    
                                    
                                       vahvistaa unionin vuoropuhelua alueen keskeisten toimijoiden kanssa;
                                    
                                 
                                       i)
                                    
                                    
                                       avustaa unionia Etelä-Kaukasiaa koskevan kokonaisvaltaisen politiikan kehittämisessä edelleen;
                                    
                                 
                                       j)
                                    
                                    
                                       tässä artiklassa säädettyjen toimien puitteissa vaikuttaa osaltaan unionin ihmisoikeuspolitiikan ja ihmisoikeuksia koskevien unionin suuntaviivojen täytäntöönpanoon erityisesti konfliktialueilla olevien lasten ja naisten osalta etenkin seuraamalla ja käsittelemällä tähän liittyviä tapahtumia.”
                                    
                                 
                     
                  
                        3)
                     
                     
                        Lisätään 5 artiklan 1 kohtaan alakohta seuraavasti:
                        ”Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2021 alkavalle ja 28 päivänä helmikuuta 2022 päättyvälle kaudelle on 2 940 000 euroa.”
                     
                  
                        4)
                     
                     
                        Korvataan 14 artiklan ensimmäisen alakohdan toinen virke seuraavasti:
                        ”Erityisedustaja antaa neuvostolle, korkealle edustajalle ja komissiolle säännöllisesti toimeksiannossa saavutettua edistymistä koskevia kertomuksia ja lopullisen kattavan kertomuksen toimeksiannon toteuttamisesta viimeistään 30 päivänä marraskuuta 2021.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 22 päivänä helmikuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös (YUTP) 2017/2071, annettu 13 päivänä marraskuuta 2017, Euroopan unionin erityisedustajan nimittämisestä Etelä-Kaukasiaan ja Georgian kriisiä varten (EUVL L 295, 14.11.2017, s. 55).
         
            (2)  Neuvoston päätös (YUTP) 2018/907, annettu 25 päivänä kesäkuuta 2018, Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta (EUVL L 161, 26.6.2018, s. 27).
         
            (3)  Neuvoston päätös (YUTP) 2020/254, annettu 25 päivänä helmikuuta 2020, Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta annetun päätöksen (YUTP) 2018/907 muuttamisesta (EUVL L 54I, 26.2.2020, s. 11).